ARAMULTIMÈDIA - Alumnes d'Interiorisme de l'EASD Alcoi, finalistes en un certamen nacional de prestigi\nEs tracta dels Premis Habitàcola 2017 i l'escola alcoiana ha sigut l'única seleccionada de fora de Catalunya\nAlumnes d'Interiorisme de l'EASD Alcoi, finalistes en un certamen nacional de prestigi\n16/05/2017 - 19:49 Escrit per RUBÉN LLEDÓ\nDos projectes creats pels alumnes de 3r d'Interiorisme de l'EASD Alcoi han sigut finalistes dels reconeguts Premis Habitàcola 2017. Aquest és un certamen de reconegut prestigi al món del disseny d'interiors i l'arquitectura. El reconeixement a l'escola alcoiana és encara més important, ja que és l'única que ha sigut seleccionada que no és catalana. El dijous 29 de juny en la seu de FAD (Foment de les Arts i del Disseny) a Barcelona s'entregaran els diplomes i es coneixeran els dos premis guanyadors.\nEls projectes presentats han estat basats en el pati del Col·legi Miguel Hernández d'Alcoi. El primer dels projectes finalistes és 'Serendipia', creat per Elia Morales, Irene Morcillo i Cristina Garcia. El projecte, segons les estudiants, es basa en generar un espai en el qual es fomente la creativitat i que els xiquets puguen interactuar. El disseny i l'articulació que s'ha desenvolupat en els patis ha sigut el joc i la continuïtat d'una estructura que simula un origami. Altre dels projectes finalistes de l'EASD Alcoi és 'Serpèntica'. Montse López és la seua autora i conta que simula un espai natural com la selva, on una serp rodeja i recorre els dos patis formant un cercle tancat representant el cicle de la vida.\nAquests reconeguts premis van estar creats l'any 1987 amb l'objectiu de promoure la reflexió sobre els nous marcs teòrics en els àmbits del disseny i de l'arquitectura, i debatre, conjuntament amb les escoles, solucions i punts de vista innovadors en relació amb els diferents temes d'interés social proposats en cada convocatòria.\nA 2017, el tema proposat és el pati d'Escola on es proposa repensar l'espai del pati vinculant-ho directament al procés de descobriment i aprenentatge, facilitant aquelles experiències que reforcen el que succeeix en l'aula.\nDos projectes creats pels alumnes de 3r d'Interiorisme de l'EASD Alcoi han sigut finalistes dels reconeguts Premis Habitàcola 2017. Aquest és un certamen de reconegut prestigi al món del disseny d'interiors i l'arquitectura. El reconeixement a l'escola alcoiana és encara més important, ja que és l'única que ha sigut seleccionada que no és catalana. El dijous 29 de juny en la seu de FAD (Foment de les Arts i del Disseny) a Barcelona s'entregaran els diplomes i es coneixeran els dos premis guanyadors. Els projectes presentats han estat basats en el pati del Col·legi Miguel Hernández d'Alcoi. El primer dels projectes finalistes és 'Serendipia', creat per Elia Morales, Irene Morcillo i Cristina Garcia. El projecte, segons les estudiants, es basa en generar un espai en el qual es fomente la creativitat i que els xiquets puguen interactuar. El disseny i l'articulació que s'ha desenvolupat en els patis ha sigut el joc i la continuïtat d'una estructura que simula un origami. Altre dels projectes finalistes de l'EASD Alcoi és 'Serpèntica'. Montse López és la seua autora i conta que simula un espai natural com la selva, on una serp rodeja i recorre els dos patis formant un cercle tancat representant el cicle de la vida. Premis Habitácola Aquests reconeguts premis van estar creats l'any 1987 amb l'objectiu de promoure la reflexió sobre els nous marcs teòrics en els àmbits del disseny i de l'arquitectura, i debatre, conjuntament amb les escoles, solucions i punts de vista innovadors en relació amb els diferents temes d'interés social proposats en cada convocatòria. A 2017, el tema proposat és el pati d'Escola on es proposa repensar l'espai del pati vinculant-ho directament al procés de descobriment i aprenentatge, facilitant aquelles experiències que reforcen el que succeeix en l'aula.


Sergio Montero: "L’ADEFUB em va donar les ganes de viure del futbol" ·\nSergio Montero: “L’ADEFUB em va donar les ganes de viure del futbol”\nRedacció 25 octubre 2019 5 min read\nEn els registres futbolístics només apareixen quatre ripolletencs que hagin jugat a Segona Divisió. El primer és Andrés Chico, a la dècada dels cinquanta. El segon i més famós és Manel Martínez. Va ser pitxitxi a més de jugar a Primera i guanyar una Copa del Rei. El tercer va ser Isaias Sànchez que continua fent carrera internacional havent jugat a Austràlia i aquesta temporada a Qatar. I la temporada passada es va sumar el quart, Sergio Montero. Amb 22 anys va debutar amb el Nàstic, tot un somni per ell. Capità i jugador clau de la Pobla de Mafumet, filial grana, ara busca un lloc al primer equip\nRevista de Ripollet: Quan fas els primers passos en el món del futbol?\nSergio Montero: Vaig començar a l’escola Tatché quan anava al parvulari. Feien futbol sala extraescolar i vaig estar dos anys. A la llarga vaig veure que m’agradava molt més el futbol i va ser quan els meus pares em van apuntar a l’ADEFUB, actualment l’Escola de Futbol Base Ripollet. Aquest club m’ho va donar tot. Si et sóc sincer, no recordo ni un mal moment d’aquella època. Vaig començar al Prebenjamí B i l’últim any va ser amb l’Aleví A. El millor que m’emporto de l’ADEFUB són els companys. Al final és futbol formatiu i és l’època en la qual cal gaudir a més d’aprendre.\nRdR: Que comencessis al Tatché sembla una decisió dels teus pares. És així?\nS.M: La veritat és que no ho sé. Potser vaig ser jo que a aquella edat ja pressionava per jugar o els meus pares van creure que era bo per mi. Suposo que va influir que el meu pare hi jugava i a casa són molt ‘futbolers’.\nRdR: De tots els records que tens de l’ADEFUB quin destacaries?\nS.M: Quedar-me amb un de sol és difícil. Recordo un torneig que vam disputar a Santander. Va participar tota l’Escola, va ser una experiència genial. L’altre gran record són les tres lligues consecutives que vam aconseguir amb el mateix equip.\nRdR: Quan deixes enrere l’ADEFUB?\nS.M: Amb l’Aleví A vam fer una gran temporada i l’any que passàvem a Infantil el Sabadell ens va trucar a mi i a dos companys més. L’Alberto Aranda i a l’Emilio Martín, dos bons amics que encara conservo. Ens fitxen als tres. Vaig estar nou anys, fins que vaig arribar al primer equip i vaig complir un somni, jugar a la Nova Creu Alta.\nRdR: Com va anar amb el primer equip del Sabadell?\nS.M: El primer any de sènior vaig jugar al segon equip i amb vint anys vaig estar al primer equip. Aquest últim any no va ser gaire bo, vaig jugar pocs minuts.\nRdR: Llavors és quan s’interessa el Nàstic?\nS.M: Això mateix. Quan va acabar la temporada em va trucar en Luis, el meu representant. Em va dir que la Pobla, el filial del Nàstic, estava interessada en mi. No ho vaig dubtar gaire, volia sortir i vaig creure que era una bona oportunitat per seguir el meu creixement.\nRdR: Com va ser el primer any a Tarragona?\nS.M: Doncs bastant bo. És un club professional i es nota en un munt de coses, per exemple en els entrenaments. En la qüestió de classificació va ser normal, vam quedar a mitja taula. Un dels millors moments va arribar al març. El primer equip em va trucar per entrenar amb ells, en aquell moment l’equip estava a Segona. Em van començar a convocar i va arribar el premi, debutar en el futbol professional.\nRdR: Contra el Lugo. Com va ser el debut?\nS.M: Vaig tenir la sort de debutar al Nou Estadi, el camp del Nàstic. Al final és futbol professional, la gent es dedica únicament a això, i tot l’ambient és molt diferent. És un altre món que no m’imaginava així. Crec que vaig fer un bon partit. Vaig enviar una pilota al pal i vaig donar una assistència a Uche. Vam acabar amb empat però puc dir que va ser el debut somiat.\nRdR: Tot i el descens el Nàstic tenia jugadors amb experiència. Et van donar algun consell?\nS.M: Sí, a molts d’ells els havia vist per la tele: del Moral, Uche o Javi Márquez. Amb el Javi vaig compartir centre del camp, amb ell al costat tot és més còmode. Em deien que estigués tranquil i jugués com quan era petit.\nRdR: Quin estil de jugador és Sergio Montero?\nS.M: M’identifico com un jugador que m’associo bé amb els companys, que tinc passada i visió de joc. M’agrada arribar a l’àrea des de segona línia i xutar a porteria.\nRdR: Quina és la teva posició preferida?\nS.M: Mitjapunta. Interior en un 4-3-3 però m’agrada més jugar de mitjapunta en un 4-2-3-1, on he jugat sempre.\nRdR: D’on prové el sobrenom de ‘El Chino’?\nS.M: Tinc els ulls xinats i de petit em van començar a dir ‘Chino’ al Tatché. Al Sabadell vaig anar amb dos companys de Ripollet i va continuar el sobrenom. Ara a Tarragona segueix sobretot per part de la premsa.\nRdR: Has començat genial la temporada.\nS.M: El descens del Nàstic va ser una mala notícia. Vaig pensar que faria la pretemporada amb el primer equip però vaig començar amb la Pobla. De vuit partits hem guanyat set i hem empatat un. Porto quatre gols i ajudar a l’equip sempre és bo. Aquesta setmana passada vaig entrenar amb el Nàstic i em van convocar pel diumenge. Vaig jugar vint-i-cinc minuts i em vaig sentir molt còmode, a més vam aconseguir la primera victòria. No sé com anirà però sóc el capità del filial i estaré a disposició del club. Això sí, tinc la il·lusió d’estar al primer equip.\nRdR: A l’Industrial tenen la teva samarreta penjada.\nS.M: Tenia clar que si debutava en el futbol professional una samarreta seria pels meus pares i l’altra seria pel club que em va donar les ganes de viure del futbol. Gràcies a ells preservo la il·lusió de quan era un prebenjamí. Saben que els hi dec molt.\nEn la versió publicada d’aquesta entrevista en l’edició en paper 1.073 no s’esmenta a Isaias Sánchez com un dels futbolistes locals que han arribat a jugar en el futbol professional. Lamenten l’errada.\nTags: EFB Ripollet Sergio Montero\nPrevious: Disfresses, parades guarnides i túnels del terror per Halloween\nNext: Inici difícil per al Bàsquet Femení: dues victòries i dues derrotes\nRedacció 23 maig 2022 124


Trobada primer aniversari – Banc de temps de Vilafranca del Penedès\nTrobada primer aniversari\nEl passat 8 de març vam fer un any, dotze mesos des de l’inici del Banc de temps de Vilafranca del Penedès.\nUs volem agrair a tots i totes els que formeu part d’aquest projecte la vostra confiança i participació. Tots i cada un de vosaltres feu créixer aquesta iniciativa, sumant més de 90 persones inscrites i amb més de 150 hores intercanviades durant aquests mesos.\nDimarts passat vam celebrar l’aniversari del Banc de temps amb la trobada d’alguns dels participants, compartint experiències i gaudint d’aquest espai de relació i d’intercanvi, gràcies als assistents.\nSi encara no estàs inscrit al nostre Banc de temps i vols rebre més informació et pots adreçar al Servei d’Ocupació i Formació – La Fassina (938 171 995) o mitjançant el correu electrònic rgarcia@vilafranca.org\nReportatge del Banc de temps


Casa do Faial Illa de Madeira Portugal - Ofertes d'hotels amb els MILLORS DESCOMPTES EN LÍNIA\nLombo de Cima no 77, Madeira, Illa de Madeira, Portugal, 9000-230 - Veure al mapa\nMés informació sobre Casa do Faial\nDissenyat tant per oci com per negoci, Casa do Faial està situat idealment a Santana; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Casa do Faial asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara balcó/terrassa, aparell de televisió LCD/pantalla de plasma, nevera, plat de dutxa, rentadora per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com pistes de tennis. Casa do Faial és una elecció inteligents per a viatgers a Santana, i ofereix una estada relaxant i sense molèsties.\nNúmero de Identificación Fiscal: 31172/AL


Ajuntament – Página 118 – LA VEU D'ONDARA\nOndara, 14.09.17. La Regidoria de Medi Ambient de l’Ajuntament d’Ondara informa que la setmana que ve (dimarts 19 de setembre) es procedirà, de nou, a aplicar el tractament contra les paneroles i les rates de manera més intensa. Aquests terminis vénen determinats pel cicle biològic de les paneroles.\nDes de l’Ajuntament d’Ondara s’informa que aquesta desinfecció pot motivar l’augment de paneroles en vivendes, sent una cosa habitual quan s’aplica el tractament, i aconsellen tapar buits com els sifons de piques o lavabos. També recomanen als veïns que aprofiten aquestes dates en què l’Ajuntament està realitzant aquesta neteja i tractament, perquè facen el mateix en les vivendes particulars a fi d’aconseguir una major efectivitat en el tractament contra les paneroles. Per a això, es proposa la utilització de qualsevol dels productes habituals contra les paneroles de venda en establiments comercials, en els punts de la vivenda més problemàtics, com a patis o altres zones interiors.\nSINMA ONDARA ESTRENA NOVA UNITAT PER A LA NETEJA DE CONTENIDORS I VIÀRIA\nDes de hui mateix comença a funcionar el vehicle, que està dotat de motobomba i depòsit d’aigua\nOndara, 08.09.17. A fi de millorar el servei d’arreplegada de fem i neteja viària d’Ondara, l’empresa municipal SINMA ha incorporat a les seues dotacions una nova unitat de neteja mitjançant aigua a pressió, segons ha donat a conèixer el Regidor delegat de SINMA, Francesc Giner. L’empresa municipal ha adquirit un vehicle de grandària mitjana a què s’ha incorporat un equipament amb maquinària dissenyada per a la neteja de canonades i objectes amb aigua a pressió, amb depòsit d’aigua, i pot treballar de forma contínua si està connectat a la xarxa d’aigua.\nLa nova unitat de neteja ja està operativa, com han comprovat aquest matí l’Alcalde d’Ondara, José Ramiro, i el Regidor delegat de l’empresa municipal, Francesc Giner, i començarà ja mateix a funcionar.\nAquest dispositiu podrà arribar a qualsevol part del nucli urbà i permetrà augmentar l’eficàcia de la neteja tant dels contenidors com en la via pública, en realitzar la neteja amb pistola d’aigua a pressió.\nAmb la nova unitat, que serà manejada per un operari de SINMA, es procedirà a la neteja de l’interior i exterior dels contenidors (tant dels soterrats de recollida selectiva, com dels contenidors verds de residus orgànics) i de les seues illes i àrees contigües, així com també a la neteja de la via pública, incloent-hi carrers, places i la resta d’espais públics. Per a això, segons s’ha matisat des de SINMA, es realitzarà una planificació exhaustiva per zones en què es durà a terme una neteja integral (que serà avisada amb antelació als residents).\nLA PROPERA SETMANA COMENCEN LES OBRES DE SUBMINISTRAMENT DE GAS A ONDARA\nOndara, 08.09.17. L’empresa Redexi Gas ha informat de l’inici de les obres de canalització per al subministrament de gas a Ondara.\nLa primera fase s’executarà en els carrers Pintor Sorolla, Dénia i Alfatares.\nLa previsió d’inici de les obres serà per al dilluns 11- dimarts 12 de setembre i tindrà una duració aproximada de dues setmanes.\nONDARA INICIA EL DILLUNS EL CURS ESCOLAR AMB 681 ALUMNES D’INFANTIL I PRIMÀRIA, JORNADA CONTÍNUA ALS COL·LEGIS I NOVA BIBLIOTECA AL SANCHIS GUARNER\nLa jornada contínua s’implanta per primera vegada aquest curs 2017-2018 als Col·legis Sanchis Guarner i Marjals\nL’Escoleta Infantil ampliarà com a novetat el seu horari de recollida fins a les 18 hores\nOndara, 08.09.17. El proper dilluns 11 de setembre comencen les classes als centres escolars d’Ondara, amb la novetat aquest curs 2017-2018 de la implantació de la jornada contínua als Col·legis Sanchis Guarner i Marjals. Un total de 681 alumnes de 0 a 12 anys començaran les seues classes als centres educatius de la població, segons les xifres facilitades per la Regidora d’Educació d’Ondara, Mar Chesa. A l’Escoleta Infantil Municipal aquest curs hi ha matriculats un total de 55 alumnes de 0 a 3 anys. Pel que fa al Col·legi d’Infantil Marjals, cursen els seus estudis en aquest centre 209 xiquets i xiquetes de 3 a 6 anys. Mentrestant, el Col·legi de Primària Sanchis Guarner, compta amb un total de 417 alumnes.\nCal destacar que l’alumnat del Col·legi Públic de Primària Sanchis Guarner estrenarà nova biblioteca. L’antiga casa del conserge s’ha transformat en la biblioteca d’aquest centre escolar després d’una reforma integral, amb un pressupost de 18.000 euros finançat íntegrament per l’Ajuntament d’Ondara, segons ha confirmat la Regidora d’Educació. La nova biblioteca, ubicada a la planta baixa del col·legi, té accés des de la consergeria i també des del pati, i compta amb una gran sala de lectura, una aula d’audiovisual i llenguatges, i dos lavabos (un d’ells per a persones amb mobilitat reduïda). Les obres realitzades per l’Ajuntament han permès atorgar-li un nou ús a l’antiga vivenda del conserge (que portava 7 anys sense ser utilitzada). Quant als materials i dotació bibliogràfica de la nova biblioteca, són els que hi havia en l’antiga (que estava en una sala de la primera planta de l’edifici i que ara ha sigut habilitada com a aula).\nLa principal novetat d’aquest curs 2017-2018 serà la implantació de la jornada contínua en els Col·legis Sanchis Gaurner i Marjals (que va ser votada favorablement pel 63% de les famílies). Com ha explicat el seu director, Antoni Grimant, a partir d’aquest nou curs 2017-2018, l’alumnat del Col·legi d’Infantil Marjals i del Col·legi de Primària Sanchis Guarner tindrà una jornada intensiva, sent l’horari lectiu de 9 a 14 hores (d’octubre a maig; atès que al setembre i juny l’horari és de 9 a 13 hores ). De 14 a 15:30 hores serà el menjador, i de 15:30 a 17 hores s’oferiran activitats gratuïtes i voluntàries per a aquells alumnes que es queden fins a les 17 hores en el centre escolar, atès que el centre romandrà obert fins a les 17 hores.\nSegons ha confirmat Mar Chesa, des de la Regidoria d’Educació de l’Ajuntament d’Ondara s’oferiran dues vesprades d’activitats gratuïtes i voluntàries (de 15:30 a 17 hores), amb les activitats d’educació viària i multiesport. Les altres tres vesprades de la setmana s’efectuaran activitats proposades per l’AMPA (taller de lectura); activitats organitzades per l’Escola de Música d’Ondara (taller de cant); i activitats proposades per pares i mares voluntaris (programació informàtica). Aquestes activitats es realitzaran tant al Sanchis Guarner com al Marjals.\nD’altra banda, el director del centre ha aprofitat per a confirmar que el 93% de l’alumnat de primària d’Ondara participa aquest curs 2017-2018 en el programa XarxaLlibres.\nL’ESCOLA INFANTIL MUNICIPAL AMPLIA EL SEU HORARI FINS A LES 18 HORES\nPel que fa a l’Escoleta Infantil Municipal, gestionada per l’empresa municipal PIMON, cal destacar que aquest curs ampliarà el seu horari fins a les 18 hores (fins ara, l’horari de recollida era a les 17 hores), oferint així una ampliació del servei a les famílies (mantenint les mateixes condicions econòmiques).\nLes millores efectuades a l’Escoleta Infantil Municipal de cara a l’inici del curs han consistit en neteja i condicionament tant de les zones interiors i aules com de l’àrea exterior, incloent-hi tasques de jardineria i pintura d’elements de joc.\nCal indicar que el termini de matrícula extraordinari de l’Escola Infantil Municipal roman obert i comprendrà tot el mes de setembre.\nCOMUNICAT POLICIA LOCAL ONDARA – FESTACARRER 2017\nPublicado el 07/09/2017 07/09/2017\nDes de la Policia Local d’Ondara s’informa que amb motiu de la celebració del Festacarrer 2017, els pròxims dies 16 i 17 d’aquest mes de setembre estarà prohibit l’estacionament al pàrquing del carrer Nacions Sense Estat, als carrers General Bosch i Vicent Andrés Estellés, així com els carrers adjacents de la Plaça Major. També es restringirà l’accés de vehicles en aquests carrers fins la finalització dels esdeveniments.\nPublicado el 06/09/2017 07/09/2017\nDesprés de l’èxit de la primera edició, en la que el 75% de participants ha donat inici a la seua activitat empresarial, es torna a impulsar aquest projecte amb la novetat de visites a empreses, incubadores i acceleradores de referència\nOndara 06.09.17. L’Ajuntament d’Ondara ha presentat hui el nou programa d’impuls local per a la creació d’empreses “Ondara Activa”; es tracta de la segona edició d’un projecte l’objectiu del qual és incrementar la taxa de creació d’empreses a Ondara a través de l’autoocupació i vincular l’empresariat local amb el foment de l’emprenedoria. Un projecte destinat a recolzar i fomentar la creació d’empreses, proporcionant a l’emprenedor ferramentes i coneixements per al desenvolupament i posada en funcionament de la seua idea de negoci, que en la seua primera edició (2016-2017) ha tingut un gran èxit i repercussió; de fet, el 75 % dels participants ha fet realitat el seu projecte, iniciant la seua idea empresarial i constituint-se com a empresa. La presentació ha comptat amb la participació de José Ramiro, Alcalde d’Ondara i responsable de l’àrea de Promoció Econòmica; Pedro Reig, especialista en Màrqueting i Negoci; i Isaías Pérez, responsable d’Administració i Recursos Humans (ambdós són veïns d’Ondara).\nOndara Activa és un projecte global dirigit als emprenedors locals que constarà de diverses accions, incloent-hi un curs a mesura per a emprenedors que estiguen interessats a implantar una empresa a Ondara; “màster class”; i sessions amb tutors, entre altres iniciatives, com a reunions informals amb empresaris i emprenedors locals que parlen des de la seua experiència. Enguany, com a novetat, s’incorpora al programa la visita a València per a conèixer diferents empreses, incubadores i acceleradores de referència, com Lanzadera o Bankia-Fintech, segons ha recalcat Pedro Reig.\nL’Alcalde, José Ramiro, ha destacat que la “bona accepció i èxit entre els emprenedors de la primera edició ha animat a l’Ajuntament a repetir aquesta fórmula que ha funcionat molt bé, aconseguint que un 75% dels participants es consolidara com una empresa per a dur a terme el seu projecte”; una cosa que considera molt valuosa “per al teixit empresarial del poble”. En aquest sentit, ha recalcat que amb “Ondara Activa” es pretén aprofitar el coneixement i experiència dels empresaris locals en el foment de la creació d’empreses noves a Ondara. El requisit fonamental és que es presente una idea de negoci, i tots els projectes acabaran amb un pla de negoci i amb un projecte viable d’empresa. José Ramiro ha aprofitat per a convidar a participar a Ondara Activa a totes les persones que tinguen una idea de negoci.\nPer al programa (que és gratuït per als participants), seran seleccionats 15 projectes de negoci. Podrà participar en aquest programa qualsevol veí/veïna del municipi d’Ondara amb una idea empresarial-idea de negoci, o persona interessada que haja iniciat o vullga iniciar una activitat en el terme municipal d’Ondara. Les persones interessades a participar podran presentar la seua sol·licitud des del dia 11 de setembre fins al dia 6 d’octubre de 2017. Les sol·licituds i la documentació es presentaran a l’Agència de Desenvolupament Local (planta baixa de l’Ajuntament d’Ondara) en horari de 9 a 14 hores. Junt amb la sol·licitud de participació, caldrà adjuntar el Currículum Vitae i el projecte-idea de negoci (màxim 3 folis). La comissió de valoració seleccionarà els projectes per al curs de formació. Aquesta selecció es realitzarà els dies 17 i 18 d’octubre, i per a això es valorarà l’entrevista personalitzada i criteris com la qualitat, capacitat i compromís del participant; grau d’innovació, diferenciació i originalitat dels productes o serveis oferits; o l’impacte sobre l’entorn i l’efecte dinamitzador sobre l’activitat econòmica d’Ondara.\nEl curs té una duració de 30 hores de formació i es realitzarà els dies 20 i 27 d’octubre; 3, 10, 17 i 24 de novembre de 2017 en horari de 9 a 14 hores a la Casa de la Cultura d’Ondara. A més es farà una visita a València per a conèixer els projectes Lanzadera, Bankia-Fintech i altres. Les matèries impartides en aquest Programa pretenen proporcionar una visió global de les diferents àrees funcionals de l’empresa amb l’objectiu que els emprenedors inicien i construïsquen projectes sòlids. El Programa conjuga impartir coneixements sobre el món de l’empresa amb la tutorització per experts. També es realitzaran sessions d’experiències locals i una masterclass. Segons ha explicat Isaías Pérez, la formació serà impartida per personal tècnic especialitzat en la matèria, destacant entre altres professionals Guillermo Sendra (en l’àrea d’assessoria fiscal) i Pepe Crespo (en estratègia de màrqueting). Els mòduls que s’impartiran són: Model de negoci, segmentació i estratègia; Fent números: aspectes econòmics-financers; Formes jurídiques, relacions laborals, i fiscalitat; Eixir a vendre: màrqueting i estratègia comercial; Projecte i tancament.\nBases participants en el programa d’impuls local 2017\nLA NOVA TEMPORADA DE CURSOS A LA PISCINA MUNICIPAL I A LES PISTES DE PÀDEL D’ONDARA COMENÇARÀ EL 15 DE SETEMBRE\nLa Piscina Municipal d’Ondara romandrà tancada per manteniment de l’1 al 14 de setembre\nOndara, 28.08.17. La Piscina Municipal d’Ondara romandrà tancada per labors de manteniment de l’1 al 14 de setembre. L’objectiu és posar a punt les instal·lacions de cara a l’inici de la nova temporada 2017-2018. Els diferents cursos que s’oferiran tant a la piscina com a les pistes de pàdel començaran a partir del dia 15 de setembre, segons ha informat Francesc Giner, Regidor delegat de PIMON (l’empresa municipal que gestiona aquestes instal·lacions esportives). Cal matisar que si bé la piscina no s’utilitzarà durant eixos dies, l’oficina de la piscina romandrà oberta per a poder formalitzar les inscripcions.\nL’Ajuntament d’Ondara oferirà aquesta nova temporada opcions esportives i saludables per a tots els públics i totes les edats a la piscina coberta i a les pistes de pàdel, que han ampliat la seua oferta de serveis. La modificació de l’ordenança de preus de la piscina coberta, pistes de pàdel i sala de fitness, ha permès ampliar les modalitats, possibilitats i formats d’utilització dels diferents serveis oferits en aquestes instal·lacions esportives municipals.\nEls usuaris tenen un ampli ventall de possibilitats on triar, tant en el cas de la piscina coberta (cursos per a totes les edats i nivells, bany lliure, aquagym, cursos per a embarassades, natació correctiva…) com de les pistes de pàdel annexes (amb la novetat de l’escola de pàdel; les classes de pàdel particulars, o el lloguer de pistes).\nEn el cas de la piscina coberta, els xiquets i xiquetes de 0 a 3 anys poden assistir al curs de matronatació (en dos nivells, bebès amb els seus pares o mares, i xiquets un poc més majors que entren sols); i des dels 3 i fins als 15 anys, s’ofereixen cursos de natació de diferents nivells, tant entre setmana com en cap de setmana, amb diverses possibilitats d’horaris.\nQuant als adults, poden triar entre els cursos d’iniciació o perfeccionament, i de natació correctiva (per a persones que pateixen alguna patologia o han sigut operades), en horaris tant de matí com de vesprada. A més a més, en el cas de la natació correctiva, també s’ofereix als usuaris sessions individualitzades i exclusives. D’altra banda, l’aquagym que es practica a la piscina coberta d’Ondara va dirigit a totes les edats i compta amb una varietat d’horaris per a triar entre matí, vesprada i nit. En aquest cas, les persones poden assistir estant inscrites en el curs, o poden optar per entrar a una sessió d’aquagym.\nA la piscina municipal d’Ondara també s’ofereixen classes específiques per a embarassades. Com a novetat, s’ha reduït el preu mensual, i s’ha introduït una proposta de cost trimestral de l’activitat de natació per a embarassades.\nPer a aquesta temporada 2017-2018 també s’han creat els nous abonaments trimestrals de bany lliure perquè l’usuari puga acudir a nadar a la piscina quan vullga (fins ara només existia l’abonament anual).\nUna altra de les novetats són les classes individuals de natació (s’amplien els serveis, en oferir als usuaris diverses possibilitats de contractació: 1 sessió, 5 sessions o 10 sessions).\nNOUS CURSOS DE PÀDEL AMB MONITOR PER A TOTES LES EDATS\nEntre les novetats 2017-2018 a les instal·lacions gestionades per PIMON també destaquen els cursos de pàdel. A fi de potenciar aquestes pistes esportives exteriors, s’inclou per a aquesta temporada una nova activitat mensual d’escola de pàdel amb monitor, amb classes mensuals tant per a xiquets com per a adults, en diferents nivells. A més, també s’ofereix la possibilitat de rebre classes individuals de pàdel.\nLes classes de la nova temporada en les seues diferents modalitats començaran a partir del 15 de setembre de 2017. Les persones interessades a obtindre més informació o inscriure’s en les diferents opcions que ofereixen la piscina coberta i les pistes de pàdel d’Ondara, poden acudir a Piscina Municipal, ubicada a la partida Xebics, o cridar per telèfon al 966477029 o al 678478279.\n« Anterior 1 … 113 114 115 116 117 118 119 120 121 122 123 … 146 Siguiente »


Arrenca el Campionat d'Espanya de pesca en salmònids mosca — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Arrenca el Campionat d'Espanya de pesca en salmònids mosca\nInauguració del campionat de salmònids-mosca\nDes de primera hora del matí d'aquest divendres es pot veure, a les aigües del riu Segre, el 3r Campionat d'Espanya-Lliga de Clubs Salmònids Mosca. Hi participen un total de 72 pescadors, en 18 equips de 10 comunitats autònomes diferents.\nEl Club de Caça i Pesca de l'Alt Urgell hi competeix amb Manel Aguayo, Satur López, Jordi Bastida i Agustí Martín. El capità de l'equip, Toni Vilarrubla, creu que la reixent crescuda del cabal farà que la prova sigui més exigent per als pescadors.\nTambé hi és present la Societat de Pescadors Esportius d'Oliana, amb Pere Barberà, Jordi Fontanals, Miquel Sala i Josep Maria Dot.\nDes de la Seu, el lloc més proper per observar el campionat és al pont de la Palanca. El primer tram va des d'aquest punt fins al pont d'Alàs. La resta de trams estan riu amunt fins al municipi cerdà d'Isòvol.\nLa pluja va fer canviar les previsions de l'acte d'inauguració, ahir dijous al vespre. Finalment la desfilada dels participants es va fer pels porxos del carrer Major, acompanyats del Grup de Diables de l'Alt Urgell. Els equips van ser rebuts a la sala d'actes de l'Ajuntament per l'alcalde de la Seu d'Urgell, Albert Batalla, que va elogiar la tasca feta pel Club de Caça i Pesca.\nA la recepció també hi van intervenir el conseller comarcal Marc Porta; el vicepresident de la Federació Espanyola de Pesca, Jordi Bruna, i el president de la Federació Lleidatana, l'urgellenc Jordi Rey. L'acte va comptar amb la col.laboració de RàdioSeu.


Espectacle familiar "Quadern de Bitàcola", amb Reggae Xics — La Traça\nEspectacle familiar "Quadern de Bitàcola", amb Reggae Xics\nEspectacle familiar "Quadern de Bitàcola", amb Reggae Xics Després de tres anys i una pandèmia mundial, The Penguins torna amb un nou treball discogràfic: Quadern de Bitàcola, el 5è amb el projecte Reggae per Xics adreçat al públic familiar. https://www.cerverapaeria.cat/agenda-cultural/agenda/agenda-cultural-paeria-4 https://www.cerverapaeria.cat/agenda-cultural/agenda/agenda-cultural-paeria-4/@@download/image/QUADERN DE BITACORA.jpg\nDesprés de tres anys i una pandèmia mundial, The Penguins torna amb un nou treball discogràfic: Quadern de Bitàcola, el 5è amb el projecte Reggae per Xics adreçat al públic familiar.\nEl nou disc consta de 12 cançons, 8 de les quals originals, ampliant així la seva aportació a la cultura popular, però sense oblidar l’adaptació als ritmes jamaicans que tant èxit els han donat com a banda sonora per a moltes famílies.\nA bord del Calipso, en record del gran oceanògraf Jaques-Yves Cousteau, The Penguins ens conviden a viure tot un seguit d’aventures extraordinàries, on descobrirem la fauna i flora oceànica, i també les conseqüències medi ambientals de viure en una societat productiva, encara incapaç de gestionar els seus residus.\nEnllaç a la venda d'entrades.\nGran Teatre de la Passió de la Cervera\nQuan 30/05/2021 de 17:30 a 19:00\nOn Gran Teatre de la Passió de la Cervera\nNom de contacte Patronat de la Passió de Cervera\nTelèfon de contacte 973 532 661


Jocs d'estratègia, jocs de taula - Band of Odders: 71. El menú del cap de setmana\nAi, mare... la que ens espera!!!\nBuf, no et queixis que al Carcassonne sempre guanyes tu!\nI amb el 1960 aviat duràs en JFK a la Casa Blanca (però ja m'ocuparé que hi duri poc...).\n21 de novembre de 2007, a les 23:14\nEl Matías està encantat amb "the making of the president". Jo si jugo vull fer de paquiderm, es clar!\n22 de novembre de 2007, a les 8:21\nquina sort tenir una colla per alimentar...\n22 de novembre de 2007, a les 16:18\nFinalment ens vam quedar en un Catan i un Juego de Tronos, però almenys vam fer alguna cosa...\n8 de desembre de 2007, a les 22:58


març, 2009 | L'Accent - Informació i comunicació popular dels Països Catalans - Part 6\n[L’ACCENT 149] A mesura que l’activitat científica s’ha professionalitzat, el seu poder polític s’ha vist reforçat. Així ho han entès els dirigents polítics dels darrers temps. Uns dirigents que no han dubtat a aplicar una censura selectiva que ajustés els postulats de la ciència als seus interessos polítics. Ho veiem,\nEl darrer mes de febrer dues xiquetes valencianes ingressaven de gravetat a l’Hospital Clínic de València amb fortes convulsions presumptament causades per la vacuna contra el virus del papil·loma humà, associat al càncer de cèrvix. Actualment no hi ha un diagnòstic clar, tot i que sembla existir una relació clara\nAlbert Núñez Feijóo va resultar ser el clar vencedor de les eleccions gallegues després d’una campanya en què pocs apostaven pel canvi. El PP guanya amb claredat en els principals nuclis urbans, mentre les àrees rurals mantenen les tendències. BNG i PSOE perden dos diputats en les províncies amb més\nAquesta setmana Irlanda del Nord ha tornat a obrir diaris i telenotícies. Després de més d’una dècada de procés de pau, dues accions contra les forces britàniques en tan sols 72 hores han encès les llums d’alarma. El 7 de març al vespre l’IRA Autèntic abatia dos soldats britànics a


Report diari sobre el coronavirus: Salut rebaixa les mesures al Principat mentre creixen els brots al País Valencià\nInfermeres de Catalunya demana a Torra el cessament de Vergés\tInfermeres de Catalunya demana a Torra el cessament de Vergés\nAfers Religiosos envia una carta als ajuntaments amb recomanacions per la festa del sacrifici\tAfers Religiosos envia una carta als ajuntaments amb recomanacions per la festa del sacrifici\nEls brots de la covid-19 que més han preocupat aquest mes al Principat comencen a ser controlats, després de tres setmanes de restriccions i recomanacions per a prevenir-hi l’expansió del virus. Els principals focus d’infecció s’han pogut contenir i ja no hi ha un creixement exponencial del nombre de casos. Consegüentment, avui el govern ha anunciat que retirava el confinament perimetral a Lleida i sis municipis del Segrià i que hi rebaixava les restriccions.\nEs manté, per exemple, la prohibició de fer reunions de més de deu persones, tant en públic com en privat. Però es flexibilitza l’activitat comercial, es podran fer totes les activitats culturals, tant en recintes estables com a l’aire lliure, i reobriran gimnasos, piscines descobertes, parcs infantils i establiments similars; en tots aquests casos, amb una capacitat del 50%. Els actes de culte religiós també tornen a ser permesos, però amb un terç de la cabuda. D’altra banda, les mesures que ja s’aplicaven a Barcelona i a tretze municipis de l’àrea metropolitana s’estenen a Gavà i Castelldefels.\nLa situació és més delicada al País Valencià. La conselleria de Sanitat ha informat que fins avui s’havien registrat una cinquantena de brots actius, que afectaven 565 persones. Segons que ha explicat la consellera Ana Barceló, hi ha 1.130 casos actius, és a dir, que la meitat dels contagis al País Valencià són vinculats a brots. Amb tot, n’hi ha que fa setmanes que no afegeixen casos nous (com el de Castelló i el de l’empresa càrnia de Rafelbunyol). Els brots que més preocupen són el de Gandia (amb 158 infectats i 44 casos nous en els darrers dies), que és l’únic que implica més de cent persones; el que es va detectar en una discoteca de Peníscola (amb 59 contagis); el que es va detectar dissabte proppassat en una discoteca a València (que de moment afecta 21 persones) i el de l’Hospital de Manises (amb dinou casos).\nD’altra banda, avui, el Tribunal Superior de Justícia de Catalunya (TSJC) ha accedit a les peticions dels respectius sectors i ha autoritzat la reobertura cautelar de cinemes, gimnasos i equipaments esportius a les zones amb restriccions sanitàries sempre que compleixin les mesures sanitàries indicades pel Procicat. La consellera de la Presidència, Meritxell Budó, ha explicat que el govern no recorreria contra la decisió perquè aquesta mateixa modificació ja era prevista en la nova resolució que entrarà en vigor les pròximes hores amb la rebaixa de les mesures al Baix Segre.\nEn canvi, el TSJC ha mantingut el tancament de l’oci nocturn i les restriccions de bars i restaurants, que també havien demanat d’aixecar les limitacions. Precisament, el batlle de València, Joan Ribó, ha anunciat que dilluns vinent es reunirà amb representants de l’oci nocturn de la ciutat per analitzar quines solucions hi pot haver arran dels nous brots de covid-19. Sobre la petició de tancar l’oci nocturn a València o de fer-hi restriccions, ha insistit que la seva posició era clara i que creia que era una mesura convenient.\nLa tendència a les Illes és positiva. La presidenta, Francina Armengol, ha anunciat que l’executiu continuava negociant per mirar que el Regne Unit canviés de parer en les restriccions per la covid-19 dels viatges a les Illes: ‘No donam la negociació per perduda ni tampoc ho fa el govern d’Espanya.’ I ha insistit: ‘Continuarem batallant pel corredor turístic segur.’ Armengol ha recordat que les Illes ja van rebre turistes alemanys des del 15 de juny per les seves bones dades. ‘Tenim les instal·lacions preparades, els treballadors formats i les ganes de continuar reactivant la nostra economia.’ Armengol ha assegurat que la decisió del Regne Unit no tenia ‘lògica ni justificació sanitària’ i ha qualificat de ‘sorprenent’ que el Regne Unit mantingués obert el turisme amb els Estats Units, ‘que està en una situació molt pitjor que les Balears’.\nA tot el món, les darreres xifres són de 17.032.178 casos confirmats i 666.070 morts. Del total de casos, 10.556.655 ja es consideren guarits, segons dades de Worldometer. Els cinc estats més afectats són:\n–Els Estats Units d’Amèrica, amb 4.521.906 casos i 152.853 morts;\n–el Brasil, amb 2.498.668 casos i 88.792 morts;\n–l’Índia, amb 1.584.219 casos i 35.000 morts;\n–Rússia, amb 828.990 casos i 13.673 morts;\n–Sud-àfrica, amb 459.761 casos i 7.253 morts.\n*A l’estat espanyol hi ha 329.721 casos i 28.441 morts.\n*A l’estat francès hi ha 183.804 casos i 30.233 morts.\nAls Països Catalans hi ha 117.891 casos, 62.348 altes i 14.504 morts [arran del canvi de recompte, consulteu ací la metodologia a cada territori].\n–Al Principat, 93.361 casos, 40.948 altes i 12.710 morts (avui s’hi han afegit 969 casos, 93 altes i 8 morts);\n–Al País Valencià, 20.764 casos, 18.179 altes i 1.478 morts (avui s’hi han afegit 114 casos nous de PCR, 75 altes i 1 mort);\n–A les Illes, 2.531 casos, 2.136 altes i 230 morts (avui s’hi han afegit 24 casos i 15 altes);\n–A Catalunya Nord, 317 casos, 281 altes i 34 morts (sense variació);\n–A Andorra, 918 casos, 804 altes i 52 morts (avui s’hi han afegit 11 casos i 1 alta).\nLa píndola de Jordi Goula: Continua el calvari del comerç\nDivendres passat, dia 17, alguna cosa es va trencar a Catalunya. Recordeu que es va tornar a recomanar a la gent de Barcelona i la seva primera corona, a més del Segrià i la Noguera, que no sortissin de casa. Es va recomanar de sortir tan poc com es pogués a més de 2,7 milions de persones que –compte!– també són consumidores. Ja hem vist els resultats fatals de cara a l’exterior –i els posteriors intents fallits del president Torra per a esmenar-ho–, però el cas és que la gent d’aquí també va agafar por. La demostració més palpable ha estat en el comerç, que des d’aquell divendres ha vist com ha entrat menys gent a la botiga i com les vendes han caigut en picat, després d’unes setmanes en què s’anaven recuperant, amb lentitud però amb tendència positiva.\nM’ho explicava aquest matí la directora general de Comertia, Elisabet Vilalta. ‘Des del dia 17 tot ha baixat i ja no és qüestió només de la manca de turisme, sinó que els barcelonins surten menys. Els resultats que donarem a l’índex de vendes de Comertia per al juliol –la setmana vinent– vindran marcats per aquestes dues meitats. Dues setmanes de recuperació i dues de caiguda.’ I remarca que els qui pitjor ho passen són els establiments del centre de la ciutat, on la manca de turistes ‘és senzillament esfereïdora per al negoci’. I encara hi afegeix: ‘Només ens faltava això, després de com ens afecta la política de mobilitat a la ciutat que fa l’alcaldessa Colau.’\nHe volgut parlar també amb Joan Carles Calbet, president de RetailCat, i em diu pràcticament el mateix. ‘La perifèria barcelonina i Catalunya potser ho hauran notat menys, però per al centre de Barcelona el cop ha estat letal’, em diu. No tots els llocs ho han notat igual, doncs, i tampoc els sectors. ‘Tot allò que té a veure amb la llar ha anat fent: bricolatge, electrodomèstics, mobles, etc. En canvi, al tèxtil li costa molt de remuntar, i no parlem de l’oci i la restauració.’ Insisteix amb el dia 17. ‘Això de la cita prèvia que es demanava és absurd. No s’ha fet i no es farà. Nosaltres hem assimilat aquesta idea amb la de tenir un dependent per a cada client, i els altres que facin cua. Però ni així. I continuo sense entendre per què aquesta vegada els centres comercials no s’han vist afectats, si el risc de contagi de què ens van parlar és molt més alt que no pas a les botigues, on la seguretat és molt alta.’\nQueixes més que raonables, mentre a les televisions i altres mitjans s’han multiplicat els reportatges de botigues tancades o que tancaran. No m’agrada que facin això, perquè encara amplifica més el pessimisme. Una cosa és informar, que s’ha de fer, i una altra és insistir una vegada i una altra fins a tenir la sensació que tot s’enfonsa. Hi ha establiments que sí, que han tancat pel coronavirus, i uns altres que probablement haurien tancat igual, perquè no tenien futur. Però n’hi ha molts més que resistiran fins que això passi.\nPrecisament ahir, la consultora Kantar, capdavantera mundial en aquest sector, treia una anàlisi del primer quadrimestre i un dels aspectes que hi analitzava era el comportament que tenien els consumidors a l’estat espanyol. Em van interessar, sobretot, uns paràgrafs que parlaven de les sensacions que els aportava la situació actual (ja feia un mes i mig que hi havia estat d’alarma). Deia: ‘Crida l’atenció com l’opinió dels consumidors està allunyada del pessimisme que va assolir el 2013. Cal pensar que entre la gent domina la idea que això d’ara és una aturada, però no hi ha destruccions d’equips productius ni ruptures en l’economia. És com si es pensés que en uns mesos el funcionament normal de l’economia es restablirà.’ Tant de bo que aquesta manera de pensar es mantingui després dels brots d’aquestes setmanes i de les mesures de restricció imposades. Ara com ara, no hi tenim resposta. Haurem d’esperar unes setmanes.\nUna altra dada que m’ha cridat l’atenció de l’informe és la reacció a la despesa i la preferència de marques. Explica que la crisi de la covid-19 ha fet que les actituds de fons cap al consum hagin canviat i un 33% dels consumidors creuen ara que és el moment de reduir els nivells de consum. Paral·lelament, baixa 7 punts el percentatge dels que creuen que cal mantenir el nivell de consum (61%). Em sembla normal, atesa la por de perdre la feina. Amb aquesta situació, segons els analistes de Kantar, els mesos vinents es començarà a veure un clima favorable a la preferència per les marques blanques, i el percentatge d’enquestats a l’estat que opinen que els pròxims mesos serà millor decantar-se per les marques de distribució, principalment pels bons preus, es passarà del 27% en l’últim període del 2019 al 38%.\nSobre consum, avui també hem sabut l’índex de comerç al detall del mes de juny, que confeccionen l’INE i l’Idescat. És curiós com, en situacions tan canviants com l’actual, perden bona part de la seva importància totes aquelles informacions que no són immediates. Però bé, és el que tenim.\nLa nota diu que l’índex de comerç al detall sense estacions de servei el juny del 2020 presenta un descens interanual del 5,4%. Aquesta disminució ha estat menys intensa que la del mes de maig (-20,9%). I per tipus de producte, la caiguda ha estat més intensa en els d’equipament personal (-31,6%), seguida per la resta de productes (-6,2%) i els productes d’alimentació (-4,6%). Només l’equipament de la llar mostra un creixement respecte al mes anterior (+11,2%). Pel que fa a l’acumulat de l’any, el comerç al detall cau globalment un 11,2%, i tots els tipus de productes presenten caigudes, especialment l’equipament personal (-37,4%), la resta de productes (-20,2%) i l’equipament de la llar (-17,4%).\nUnes xifres que veurem com han evolucionat durant el mes de juliol, però em sembla que tampoc ens portaran les bones notícies que tots desitgem.\n–VilaWeb: Bonaventura Clotet: ‘La vacuna no serà accessible fins el 2022’\n–CNN: Rússia diu que aprovarà el primer vaccí de la covid-19 al món a mitjan agost (en anglès)\n–The Telegraph: La Gran Bretanya signa un acord de subministrament per a 60 milions de dosis d’un possible vaccí contra la covid-19 (en anglès)\n–Le Monde: L’augment de les desigualtats de gènere durant el confinament en gràfics (en francès)\n–Stat: Les pandèmies causen devastació – però generen innovació biomèdica (en anglès)\n–The Straits Times: El balanç diari de la covid-19 al Japó és pitjor que durant l’estat d’emergència (en anglès)\n–Infobae: Quines seran les conseqüències d’endarrerir el diagnòstic de càncer per l’aïllament de la covid-19 (en castellà)\n–Deutsche Welle: Per què l’Índia nega la transmissió de la comunitat de la covid-19? (en anglès)\n–Ribó torna a demanar mesures a l’oci nocturn de València pel risc de contagis\n–[DADES] Les restriccions aturen el creixement dels brots de Barcelona i del Segrià\n–El govern retira el confinament perimetral del Segrià i hi rebaixa les restriccions\n–Quines mesures preveu cadascun dels cinc nivells de control epidemiològic?\n–Armengol diu que la negociació amb el Regne Unit ‘continua viva’\n–El TSJC permet d’obrir cinemes, gimnasos i equipaments esportius però manté tancat l’oci nocturn


Si dubto és que sóc, si penso és que sóc: Victus....\nAmb el cap ple de poliorcètica, somiant amb baluards i combatent per laberints plens de morts mutilats , magatzems de pólvora i bales de canó , he viatjat durant cinc nits , manllevant hores a la son , per dedins de les trinxeres d'atac, m'he vist cavant amb les mans ensangonades pel fregadís .....m'han ferit durant el setge brutal de Barcelona el 1714......he cavalcat i he corregut per camps i boscos .....he vist morts, he flairat en l'aire olor de sang i suor....m'he endinsat morta de por dins la mina propera a les muralles i feliçment trobada a temps .....m'he emocionat, he recordat ( no jo no hi era al segle XVIII però el meu avi em recitava de memòria allò que el seu avi li havia recitat: al fossar de les moreres no s'hi enterra cap traïdor, fins perdent nostres banderes serà l'urna de l'honor ....) m'he estat llegint Victus sí , quina cosa podem demanar a una novel·la ? que estigui ben narrada, que tingui grapa, que enganxi ....que ens transporti.....dono fe que Victus compleix , i a una novel·la històrica? documentació, respecte als fets, versemblança? Doncs també .....ja s'han escrit articles i opinions , evidentment l'autor fa novel.la és a dir recrea i inventa tot un imaginari , hi deixa anar perles amb deix irònic , el personatge principal en Martí Zuviria és creïble, evoluciona, dubta, és contradictori, aprèn i canvia , té por, dubta, a cops és covard, altres heroic, odia i estima.... ens dóna una visió dels polítics i alts militars ben galdosa.....els miquelets ens els mostra a cops , despietats i violents altres cops herois.....interessant , molt interessant .....francament si encara no l'heu llegit us la recomano ( i això que sovint em resisteixo a llegir els llibres massa llegits ....quan les expectatives són altes temo decebre'm ....) no no m'ha decebut gens, al contrari, m'ha atrapat!\nSuposo que es allò que algunes vegades s'ha dit i comentat per la catosfera, no triem els llibres , són ells qui ens trien a nosaltres i ara devia ser el moment ......l'any del tricentenari de la desfeta......i ull que aleshores entre anglesos, castellans , austríacs, francesos , dins una embolicada xarxa d'interessos ....vam acabar lluitant sols .....derrotats, arrabassats, i esclaus .... l'acarnissament contra el poble català va ser terrible .....\nHan passat tres- cents anys .....si varem resistir un setge de catorze mesos, un aniquilament que encara dura.....ara ens tirarem enrere per uns xitxarel·los botiflers i uns mentiders compulsius capgiradors dels mots i de les idees ? ens deixarem acoquinar per baladrers que esgrimeixen amenaces i cap argument raonable ni raonat?\nDemà farà 75 anys de l'ocupació militar franquista de Barcelona , el 26 de gener del 39 ...... aquests dies entre nosaltres hi ha uns quants que han vingut a celebrar-ho......\njpmerch 25 de gener de 2014 a les 15:07\nCompte amb ells!!\nElfreelang 25 de gener de 2014 a les 15:28\ni tant que anirem amb compte Jpmerch....\nMontse 25 de gener de 2014 a les 16:08\nEm sap greu que no m'agradés Victus. Potser li he de donar una altra oportunitat. Quan vaig arribar a allò de les ciutadelles, els baluarts i els no-se-què, se'm feia tan feixuc que no vaig gosar continuar.\nDe vegades ens cal trobar el moment adient, per un llibre. M'ha passat amb més d'un.\nLi donaré una altra oportunitat, com dic.\nI quant als txitxarel·los botiflers... que vagin cantant, i que ballin els que els segueixen. Nosaltres anirem a la nostra!\nMcAbeu 25 de gener de 2014 a les 16:16\nJo el vaig acabar de llegir fa un parell de dies. Coincideixo amb tu, és un bon llibre que t'enganxa i et colpeix. T'esgarrifes amb la crueltat d'aquella guerra i t'indignes veient que els que manen sempre estan més a favor dels de la seva corda que del poble que diuen representar (en això no es noten gaire els 300 anys passats, no?).\nIgor 25 de gener de 2014 a les 16:31\nOstres, em sap greu. Tinc una altre opinió. La primera història, la del Vaubaun, em va agradar molt. Després em va semblar un bestseller d'aquests com n'hi ha molts.\nAixò, segueixo entusiasmat amb el primer llibre, La Pell Freda. Mmmm, quina gran història.\nJordi Solà Coll 25 de gener de 2014 a les 16:52\nJordi Solà Coll 25 de gener de 2014 a les 16:54\nEm quedo amb la idea que els llibres ens trien a nosaltres. Que hi ha un moment per a cada llibre...\nUnknown 25 de gener de 2014 a les 18:19\nUnknown 25 de gener de 2014 a les 18:20\nJo vaig enllestir-lo en una setmana!\nCarme Rosanas 25 de gener de 2014 a les 18:54\nEm sembla que a mi encara no m'ha triat... hi ha un no sé que emocional que m'impedeix llançar-m'hi... no és el moment.\nPerò sí que el vull llegir...\nGràcies per acostar-m'hi una miqueta més.\nmaria 25 de gener de 2014 a les 21:57\nQuina colla d'ineptes...Em fan fàstig!\nAh per cert! Bon llibre^-^.\nXeXu 26 de gener de 2014 a les 0:19\nJustament és l'últim llibre que he acabat, i m'ha agradat força també. Alguna coseta a criticar, però en general, un llibre molt ben fet i que dóna una altra visió d'aquells fets, destacant els defectes dels dos bàndols. Per cert, saps que en Martí Zuviría va existir de veritat? Però segur que no va fer tantes coses com diu al llibre, és clar.\nNúria Martínez (Bruixeta) 26 de gener de 2014 a les 10:01\nA mi en va triar encara no va sortir de l’impremta. Bé va triar al meu marit, per ser exactes, jo en vaig resistir un parell de setmanes, però al final vaig caure. En va enganxar de la primera a l’ultima pàgina i això que també tenia els meus dubtes per ser un llibre massa recomanat, però recoi es un llibre deu\nmontse 26 de gener de 2014 a les 11:38\nM'agrada com ho expliques.A mi també m'ha enganxat, el recomano és una gran novel·la històrica.\nGregori Samsa 26 de gener de 2014 a les 19:56\nEncara no conec ningú que l'obre d'en Sánchez Piñol hagi defraudat\nI, com no pot ser d'altra manera, ara és el moment de llegir-lo\nMentrestant anirem a donar un tomb per la Diagonal....\nGlo.Bos.blog 26 de gener de 2014 a les 23:19\nEl tinc pendent de llegir, i no tots els comentaris que he sentit són favorables. De tota manera Sánchez Piñol m'ha agradat en altres novel·les i aquesta és una de les que s'han de llegir.\nEls vostres comentaris m'animen a fer-ho ja!\nsa lluna 27 de gener de 2014 a les 12:30\nNo l'he llegit, anotat a la llista.\nPer cert, jo ahir celebrava la meva santa i va ser molt més divertit.\nElfreelang 27 de gener de 2014 a les 21:31\nMontse a mi m'ha entusiasmat, també és cert que me l'he llegit en català i deu ajudar suposo\nMcAbeu tens raó no sembla pas que hagin passat tres-cents anys avui gràcies al diari ARA he pogut llegir el document que va enviar el tal margallo a les ambaixades i no sé si és per riure o per plorar ....ni un argument sòlid\nIgor és cert que el llibre te unes parts més reeixides que altres ...tota opinió és valida!\nJordi és cert ens trien....abraçades i ànims!\nLoreto més o menys com jo i això que té gruix la novel.la !\nCarme a mi la veritat potser si l'hagués llegit en castellà no m'hagués fet el mateix efecte ....moments per a tot\nmaria ineptes és poc.....bon llibre sí!\nXexu celebro coincidir amb tu , en conjunt és un molt bon llibre , una mica desigual , no ho sabrem mai si en Zuviria va poder fer o no o ser tal com el presenta l'autor\nbruixeta és cert un llibre molt recomanable jo he tardat una mica però m'ha arrossegat cap el 1714!\nmontse ens ha enganxat a molts i moltes!\nGregori un gran llibre d'un autor molt bo...vigila amb els tancs!\nAnima't Glòria ja veuràs com és fascinant , jo l'he llegit en versió catalana però\nsa lluna era santa lluna?\nAssumpta 28 de gener de 2014 a les 1:32\nOstres, m'has fet venir ganes de llegir-lo!! Què bé que en parles!! ;-))\nActualment no tinc temps per llegir... estic sempre fent polseretes i cosetes així per vendre pel carrer (iupiiiiii! m'he convertit en una venedora ambulant, amb tota la cara dura que això comporta... i a vegades una mica de vergonya quan veus gent coneguda... He aconseguit ser un personatge de Dickens!!) i llegeixo molt menys... sniff\nJo vaig néixer per ser rica, ho tinc molt clar. No haver de fer res, que em portessin l'esmorzar, que em fessin tota la feina i jo dedicar-me a passar les hores en una chaise long, prenent te, i llegint...\nMmmmmm... per on anava? Ah,sí, que no tinc temps per llegir, però, a més, pensava que no m'agradaria però filla, llegir-te a tu i que no et vinguin ganes d'agafar el llibre, no sé si és possible!! :-))\nM. Roser 29 de gener de 2014 a les 19:44\nJo he llegit dos llibres d'aquest autor i no em van agradar gens, per això vaig pensar que si aquest era del mateix estil, passaria...Però segons veig no té res a veure amb els altres, realment és una novela històrica ben documentada ? perquè si fos així, potser m'animaria...\nElfreelang 1 de febrer de 2014 a les 16:01\nui Assumpta encara que sigui taard responc ...el fet que m'agradés Victus pot influir que me l'he llegit en català .....dona ,ser un personatge de Dickens no et desmereix...em passa el mateix hauria d'haver nascut rica però saps aleshores jo no seria jo ni tu series tu....sort !\nHola M Roser llegir és un acte ben personal ....realment s'ha documentat l'autor però no oblidis que al capdavall és una obra de ficció....si t'animes llegeix-la en català, els qui conec que vam llegir l'original, en castellà, els hi ha costat més


Cerdanyola del Vallès ja espera l'arribada del Rei Carnestoltes | Cerdanyola del Vallès\nInici / Actualitat / Cerdanyola del Vallès ja espera l'arribada del Rei Carnestoltes\ndv., 01/03/2019 - 12:30\nEl programa festiu es durà a terme entre el 28 de febrer i el 6 de març\nTal i com marca la tradició el Dijous Gras, 28 de febrer, marcarà l'inici de la festa amb l'arribada de Sa Majestat el Rei Carnestoltes a la plaça de l'Abat Oliba a les 17h. El monarca vindrà acompanyat de música i molta festa. Llegirà el pregó de la festa i qui vulgui podrà assaborir la tradicional botifarra d'ou.\nL'endemà la plaça de l'Abat Oliba acollirà a partir de les 18h animació infantil de Carnaval a càrrec del grup Els Farsants i xocolatada..\nEl dissabte 2 de març serà el dia central de la festa. S'hi farà l'acte principal, la Gran Rua de Carnaval, pels carrers de la ciutat. Començarà a les 17h a l'avinguda d'Espanya cantonada amb l'avinguda de Roma. Prosseguirà pel carrer de Francolí, passeig de Cordelles, Francesc Layret, avinguda de Catalunya, avinguda de la Primavera i finalitzarà al Parc del Turonet on es farà el ball de Carnaval i el lliurament dels premis del concurs de disfresses. A partir de les 18:30h l'Orquestra The Milkers amenitzarà la gresca.\nPer a participar en el concurs de disfresses cal haver-se inscrit prèviament. Qui ho vulgui pot fer-ho fins al 27 de febrer adreçant-se a l'Ateneu (carrer de la Indústria, 38-40) de dilluns a divendres de 8:30h a 22h, on ompliran el formulari corresponent. Un document que es pot descarregar des del web de l'Ajuntament.\nEls premis seran 1r, 2r i 3r premi de comparses, dues 'mencions especials' del jurat, premi a millor disfressa de parella i premi a la millor disfressa individual.\nEl cicle festiu acabarà el 6 de març, Dimecres de cendra, també conegut com a Dia de la sardina. A partir de les 18h, una xaranga acompanyarà el recorregut del fèretre des de l'Ajuntament, on estarà la capella ardent de Sa Majestat el Rei Carnestoltes, fins a l'Ateneu, lloc on es farà el solemne acte fúnebre de traspàs d'en Carnestoltes.\nUn ninot de la Roser, la noia que anunciava el Parc de Nadal, participarà a la Rua de Carnaval. Qui la vegi, es faci una foto amb ella i la pengi a Instagram i Facebook amb el hashtag #cerdanyolacomerc participarà en el sorteig d'un sopar per a dues persones en un bar o restaurant de l'associació Cerdanyola Comerç i Serveis.\nActivitats de Carnaval als mercats\nAl Mercat de Fontetes el dissabte 2 de març es farà un concurs de disfresses adreçat a tots els clients. El període d'inscripció va del divendres 22 de febrer al 2 de març fins a les 11h. Es donaran premis a la millor disfressa individual d'adult ( 3 premis de 100, 75 i 50€ en vals de compra) i a la millor comparsa (1 premi de 200€ en vals de compra). Tots els infants que vagin disfressats al mercat també tindran un obsequi.\nAl Mercat de Serraperera el divendres, 1 de març i a partir de les 17h, es farà una xocolatada per a tothom i el concurs de disfresses adreçat a la clientela. Els premis a les disfresses es donaran a partir de les 18,45 h.\nInformació sobre la inscripció de per participar al concurs de disfresses\nCartell Carnaval 2019 (PDF)\nRevista de Carnaval 2019 (PDF)


El ministeri congela l’aportació a Catalunya\nEl Liceu és l’únic equipament cultural on augmentarà l’assignació estatal el 2015\nEl ministre de Cultura, José Ignacio Wert, al Senat. J. MARTÍN / EFE\nBarcelonaLa partida destinada a cultura dels els pressupostos generals de l’Estat del 2015 augmenta un 4,5% respecte al 2014. Passa de 716,40 milions a 749,04. Tanmateix, aquest lleuger increment, el primer des del 2009, no es nota en l’aportació als equipaments catalans. El ministeri de Cultura manté sense modificacions la majoria de les assignacions, cosa que consolida l’austeritat provocada per les retallades iniciades el 2010 i sobretot per la dràstica reducció del 2012, quan el pressupost cultural espanyol va caure de 1.104 milions a 898 milions d’euros.\nEls museus catalans que reben finançament de l’Estat conserven la mateixa aportació del 2014. El MNAC, 1,93 milions d’euros, i el Macba, 992.490 euros. Són xifres molt allunyades de les del 2009, quan en rebien 2,5 i 2 milions, respectivament. També continua congelada la partida destinada a la Fundació Antoni Tàpies (48.740 euros), i la Fundació Joan Miró de Barcelona perd 8.000 euros i es queda amb 70.000. En canvi, el pressupost dels tres grans museus madrilenys, que depenen de manera pràcticament exclusiva de l’aportació estatal, augmenta significativament. El Museu del Prado passa de 39,1 milions el 2014 a 42,3. El Museu Reina Sofia, de 33,2 a 35,7. Percentualment, la pujada més rellevant és la de la Fundació Thyssen Bornemisza: de 2,2 a 5,3 milions.\nOxigen per al Liceu\nLa congelació pressupostària també afecta les arts escèniques. No hi ca variació en el que rebran el Teatre Lliure (592.500 euros), el Mercat de les Flors (363.000), el Consorci per a la Rehabilitació de Teatres de Barcelona (225.000) i la FiraTàrrega (75.000). És a dir, no hi ha cap gest que indiqui que es puguin recuperar, ni remotament, les aportacions anteriors a la crisi: des del 2009 la davallada ha superat en molts casos el 50%.\nEn els pressupostos del 2015, només el Gran Teatre Liceu veu incrementats els recursos de l’Estat: de 6,8 a 7,7 milions d’euros. És un augment que aporta una mica d’oxigen a la situació financera del teatre de la Rambla. Un altre gran equipament musical barceloní, el Palau de la Música, conserva els 190.510 euros que ja tenia assignats l’any 2014. Passa el mateix amb l’Institut d’Estudis Catalans, que manté una aportació ministerial de 273.070 euros.


Fàbrica i fabricants d'etilenglicol de la Xina | Yinuoxin\nL'etilenglicol (etilenglicol) també s'anomena "glicol", "1,2-etilenglicol", abreujat com EG. La fórmula química (CH2OH) 2 és el diol més senzill. L’etilenglicol és un líquid incolor, inodor i dolç, tòxic per als animals, i la dosi letal d’éssers humans és d’uns 1,6 g / kg. L'etilenglicol es pot dissoldre amb aigua i acetona, però la seva solubilitat en èters és relativament petita. S'utilitza com a dissolvent, anticongelant i matèria primera per al polièster sintètic.\nAspecte i propietats: líquid incolor, dolç i viscós\nPressió de vapor: 0,06 mmHg (0,06 mm Hg) / 20 ℃\nViscositat: 25,66 mPa.s (16 ℃)\nSolubilitat: miscible amb aigua / etanol / acetona / acetat de gliceropiridina, lleugerament soluble en dietilèter, insoluble en hidrocarburs i olis de petroli, pot dissoldre substàncies inorgàniques com clorur de calci / clorur de zinc / clorur de sodi / carbonat de potassi / clorur de potassi / iodur de potassi / hidròxid de potassi .\nTensió superficial: 46,49 mN / m (20 ℃)\nPunt d'inflamació: 418 ℃\nCalor de combustió: 1180,26 KJ / mol\nA 25 graus centígrads, la constant dielèctrica és de 37\nL’absorció d’humitat és fàcil quan la concentració és elevada\nS’utilitza principalment per fabricar polièster, resina de polièster, agent higroscòpic, plastificant, tensioactiu, fibra sintètica, cosmètics i explosius, i s’utilitza com a dissolvent de colorant, tinta, etc., anticongelant per a la preparació del motor, agent deshidratant de gasos, fabricació de resina, també es pot utilitzar per a cel·lofana, fibra, pell, agent humectant adhesiu. Pot produir PET de resina sintètica, el PET de fibra és de polièster, el PET de tipus ampolla s'utilitza per fabricar ampolla d'aigua mineral, etc. També pot produir resina alquídica, glioxal, etc., i també es pot utilitzar com a agent anticongelant. A més d’utilitzar-se com a anticongelant per als automòbils, també s’utilitza per al transport de la capacitat de refrigeració industrial, que generalment s’anomena transportador de fred. Al mateix temps, també es pot utilitzar com a condensat com l'aigua.\nEls productes de la sèrie metil èter etilenglicol són dissolvents orgànics d’alta qualitat amb un rendiment excel·lent que s’utilitzen com a dissolvents i diluents per a la tinta d’impressió, agents de neteja industrials, recobriments (pintura de fibra de nitro, vernís, pintura de porcellana), plaques revestides de coure, impressió i tenyit , etc; es pot utilitzar com a matèries primeres per a la producció de productes químics com productes intermedis de pesticides, productes intermedis farmacèutics i líquids de frens sintètics; Es pot utilitzar com a electròlit de condensadors electrolítics, colorants de fibra química per fabricar pell, etc. S'utilitza com a auxiliars tèxtils, colorants líquids sintètics, a més de matèries primeres per a fertilitzants químics i desulfurants en la producció de refinació de petroli, etc.\nQuan s’utilitza etilenglicol com a agent refrigerant, s’ha de prestar atenció:\n1. El seu punt de congelació canvia amb el canvi de concentració d’etilenglicol en solució aquosa. Quan la concentració és inferior al 60%, augmenta la concentració d’etilenglicol en solució aquosa i disminueix el punt de congelació. No obstant això, després que la concentració superi el 60%, amb l’augment de la concentració d’etilenglicol, el seu punt de congelació presenta una tendència ascendent i la seva viscositat també augmentarà amb l’augment de la concentració. Quan la concentració arriba al 99,9%, el seu punt de congelació augmenta fins a -13,2 ℃, que és una raó important per la qual el fluid anticongelant concentrat (licor mare del fluid anticongelant) no es pot utilitzar directament i ha d’atreure l’atenció dels usuaris.\n2. L’etilenglicol conté grups hidroxils. Si durant molt de temps funciona a 80-90 graus centígrads, l’etilenglicol s’oxidarà primer en àcid etanòlic i després en àcid oxàlic, és a dir, àcid etanòlic (àcid oxàlic), que conté 2 grups carboxils. L’àcid oxàlic i els seus subproductes afectaran primer el sistema nerviós central, després el cor i després el ronyó. Si no hi ha un tractament adequat, la ingesta excessiva d’etilenglicol provocarà la mort. L’àcid etilenglicol succínic provoca corrosió a l’equip i el fa fugir. Per tant, a la solució anticongelant preparada, també hi ha d’haver conservants per evitar la corrosió de l’acer i l’alumini i la generació d’escates.\nEmbalat en bóta de ferro GI, 200 kg per barril. Durant l’emmagatzematge, s’ha de segellar. Per a l’emmagatzematge a llarg termini, s’ha de segellar amb nitrogen, a prova d’humitat, a prova de foc i anticongelant. Emmagatzematge i transport segons normativa química general.\nPròxim: Peg200 Polietilè Glicol 200


A CONTRATORRENT...: de febrer 2012\nHa passat un mes des de què vaig marxar a Islay, 33 dies exactament. Vaig arribar a l’illa amb il·lusió per conèixer un lloc nou, persones noves, paisatges i olors diferents (si vols llegir més clica aquí)\nSí. Tal com ho llegeixes. Aquesta i "I feel the Spring is coming" són les expressions que més he sentit aquesta darrera setmana. Ho he sentit dir a cinc persones diferents aquí a Islay. La veritat és que se'm feia estrany sentir-ho tenint en compte que fa menys fred, però el vent i la pluja s'han mantingut constants tota la setmana... I em preguntava: on ho senten? Avui, però, n'he estat conscient... un passeig matinal per un bosquet proper m'ha permès sentir, com cap altre dia abans, un munt de mallerengues, tords, cargolets, aloses, pinsans i verdums cantant a tot drap l'arribada de la primavera. Fins i tot als cignes se'ls veia amb ganes de marxar cap al nord a passar l'estiu. I he vist unes quantes flors obertes que no m'hi havia fixat abans. Sí, jo també he sentit que la primavera està arribant...\nQuè tal pel teu barri? Spring is in the air? O a aquest hivern encara li queden forces?\nSóc bilingüe. Tal com jo ho veig, això vol dir que utilitzo dues llengües a ple rendiment; com ho diria? sense fer cap esforç en cap d’elles, en el meu cas el català i el castellà. M’agradaria poder dir que sóc tri o quatrilingüe donats els meus coneixements de francès i anglès però no puc ja que he de fer un important esforç en ambdues llengües. En tot cas puc dir que sóc políglot perquè puc utilitzar les quatre llengües, amb més o menys gràcia, però res més.\nPer a mi, com per a la majoria de catalans de la meva i posteriors generacions, el bilingüisme és quelcom natural. En el meu cas, recordo amb certa nostàlgia els dinars a casa, quan encara vivia la meva àvia aragonesa, i com les converses canviaven de llengua en funció de a qui estiguessis mirant. I quan s’ajuntava la meva tieta encara era més divertit perquè mentre que uns li parlàvem en català altres ho feien en castellà. Bilingüisme en essència pura.\nUna altra forma d’entendre el bilingüisme, menys casolana però ben propera, és la que utilitza el meu admirat Buenafuente. El recordo en una entrevista a Bertín Osborne, a la televisió catalana, és clar. De fet, feia si fa no fa com nosaltres a casa: mirava a la càmera i parlava en català, mirava el paio i passava al castellà o una mitja barreja, donant lloc a situacions d’humor i expressions mal traduïdes de forma expressa, que l’andalús seguia a la perfecció. M’encanta! Això és pur bilingüisme.\nLa llengua és eina de comunicació i aquesta manera de fer dels bilingües compleix perfectament aquesta funció i ho fa utilitzant ambdues llengües amb indiferència. La riquesa del coneixement del lèxic i de les expressions del català i del castellà permeten una conversa més plena ja que les, a vegades subtils, diferències entre unes formes i altres acoloreixen la comunicació. I si parléssim més llengües encara ho enriquiríem més, amb expressions que expressen formes d’entendre el món diferents a les nostres. Quan fem bandera de la nostra llengua, estem pervertint la seva funció original, que no és precisament la de diferenciar pobles. Un ús pervers utilitzat per ferir el més feble, o per demanar unitat davant el fort...\n12.25h Barcelona, estació de tren de Passeig de Gràcia. Els altaveus anuncien “Rodalies, amb destinació a Granollers i Sant Celoni: via 2” i a continuació “Cercanías, con destino Granollers y Sant Celoni: vía 2”. Què limitats que som! Dos minuts després el tren entra a l’estació i els altaveus criden “Granollers i Sant Celoni. Via 2” i tot seguit “Granollers y Sant Celoni. Vía 2”. Has notat la diferència? En realitat són veus gravades de diferents persones, posaria la mà al foc. La primera amb accent català força neutral, la segona en castellà un pèl exagerat. Unes diferències subtils que només reconeixeria un català. Els turistes (nacionals o no) no deuen entendre ni un rave d'aquesta distinció. Puto bilingüisme de cervell pla!\nNo sé si coneixes la cançó. És de Dougie MacLean, un cantant escocès. La Cris i jo vam conèixer la seva música ara fa 17 anys en un petit poblet al nord d’Stirling, Dunkeld. Es tracta d'un cantant i músic peculiar en la seva forma de tocar la guitarra (afinació oberta en to de do però tocant amb celleta al cinquè traste, és a dir, en to de fa), i en les seves lletres, ara reivindicatives, ara cants a la natura. La cançó que et proposo es diu Feel so near (sentir-se a prop). En els seus directes, Dougie MacLean explica que durant un temps va viure en una illa de la costa oest d’Escòcia, on el vent era tan fort que gairebé no podies caminar. I explica que davant aquella força de la natura et podies sentir realment insignificant.\nAquest matí de dissabte, aquí a l'illa d'Islay, l’Steve i jo podíem fer el que volguéssim ja que no treballàvem. Vam demanar si podíem fer servir el cotxe i ens van donar permís. Pintava bé. Anar a pajarear tot el dia. No ha plogut en tota la setmana. Avui sí. I feia vent. Segur que no tan fort com el que descriu a la cançó. No importa. Hem marxat igualment a veure què tal pintava tot i no ens ha anat gens malament. Fins i tot ens ha sortit el sol per la tarda i hem afegit unes quantes espècies d'ocells marins a la llista. Però en diversos moments m’he sentit, com diu el cantant, molt proper al vent, les onades i les flors dels camps.\nEtiquetes de comentaris: escòcia, música


ISBN Libro en papel: 9772014303903 17>\nRamon Navarro Bonet (Sueca, 1941) viu a Xeresa, on conrea amb ironia i sensualitat lescriptura i la pintura. Ha rebut, entre altres, els premis de poesia Antoni Ferrer (Alcúdia de Crespins, 2009), Poesia de Tardor Memorial José López García (Barcelona, 2009), Castell de Suera (Suera, 2010 i 2012), Pilar de Vuit (Vilafranca del Penedès, 2010 i 2011), segon premi Escriptura i Memòria (Alacant, 2007), segon premi Poesia de Tardor Memorial José López García (Barcelona, 2013), tercer premi Slvia (Canet de Mar, 2011), accèssits dels Jocs Florals de la Tardor (Barcelona, 2007 i 2012), finalista del premi Pepi Pagès (Granollers, 2012). En narrativa ha estat guardonat amb el premi Flor de Cactus (Gandia, 1993), finalista del Vent de Port (Tremp, 1995), del premi de literatura eròtica La vall dAlbaida (La vall dAlbaida, 1998) i del concurs de contes infantils Jo escric (2008). Ha publicat De llunes i de temps (1993) i ha participat com a escriptor i il·lustrador en diferents llibres col·lectius. Forma part de lAssociació de Relataires en Catal (ARC) i és un habitual col·laborador de la revista de literatura, art i cultura Lo Cntich.\nA més a més, el Ramon és allò que sanomena un veritable engrescador cultural, que participa en tots aquells esdeveniments en que li ho demanes, fent de jurat, fent il·lustracions, escrits, etc., i ho dic per experiència. El seu blog dibuixets i versets és un bon exemple de la seua capacitat artística, però ara voldria parlar-vos del llibre que teniu a les mans, que el seu autor ha titulat Viure el moment, i no debades, ja que el carpe diem dels antics poetes de lImperi rom, seguidors dHoraci, és una divisa que li ve que ni pintada a lartista de Xeresa, un home que viu el moment i que gaudeix a la gana amb els seus, com he pogut comprovar i compartir en totes les ocasions en que ens havem reunit.\nDedicat a la meva família, als amants de la ciència-ficció i a tots els lectors que els vingui de gust llegir el que molts pensem [...] Ver libro


Lloc web oficial de Hurley. Hurley.com (ES)\nHYPERWEAVE Descobreix un boardshort diferent de tots els que has\nportat fins ara, amb una cintura suau de teixit Woven\nque ofereix una comoditat sense límits.\nCLARK LITTLE Les imatges icòniques de Clark Little capturades des de dalt.\nAquesta és la col·lecció "Drone" de Clark Little.\nHYPERWEAVE Costures triples i un teixit Ripstop elàstic i durador.\nPresentem el nostre boardshort més còmode actualitzat\namb aire feiner de la mà de Carhartt.\nLUNAR Un pas gegant per a la comoditat. Sandàlies Hurley,\nara amb la tecnologia Nike Lunarlon.\nContingut destacat: Hurley x Carhartt\nBoardshorts i banyadors\nCompra per a nen


Imatge del poble. | Cedida\nDues dècades després de la seva obertura, el famós ‘poble nudista’ de la Conca de Barberà està a vessar de visitants els caps de setmana d’estiu\nper Júlia Giribets 04/08/2018 08:00h | Actualitzat a 2018-08-04 23:20h\nVa començar fa 20 anys com un projecte més aviat precari, però la seva singularitat va fer que en poc temps tothom en parlés. En els seus inicis, el Fonoll va ser objecte de curiosos i tafaners. Alguns s’apropaven fins a l’entrada a fer-se una foto amb el cartell per dir que hi havien estat. I és que no s’havia vist mai un poble amb una filosofia naturista en la zona i menys, on els seus habitants anessin despullats. Després de diverses etapes i d’anar creixent a poc a poc, El Fonoll resisteix dues dècades després i ja té més d’una vintena d’habitants fixes durant tot l’any que segueixen l’estil de vida del naturisme.\nL’administrador del poble és Emili Vives, que tot i no ser de la zona, hi viu des del començament d’aquesta aventura. Afirma que actualment, El Fonoll és un poble «molt confortable per viure-hi». En l’inici la cosa no va ser tan fàcil, ja que no tenien els serveis que tenen ara, com l’aigua, els horts arranjats o altres comoditats.\nAra gaudeixen de ‘plena ocupació’ turística tots els caps de setmana d’estiu. «Tenim el poble a vessar els dissabtes i diumenges», assegura Vives. L’extensió del poble és modesta, amb prou feines té capacitat per a un centenar de persones i segurament aquest és un dels encants que busquen els visitants: la garantia de passar uns dies en tranquil·litat gaudint de la natura. Es poden allotjar en apartaments i no moure’s del lloc o visitar el que desitgin. «Quan venen visitants els donem un plànol dels indrets més interessants de la zona, com Poblet, per si volen visitar-los», explica. També és molt mítica la paella que es fa els diumenges, una activitat on es veuen «desbordats» de gent.\nImatge d'El Fonoll i el seu entorn natural. | Cedida\nDurant tot l’any hi viuen més d’una vintena de persones de forma fixa, una xifra que, curiosament «és superior als habitants d’altres pobles propers», ressalta Emili Vives. Assegura que la Vall del Corb, on es troba El Fonoll, «és una zona molt morta i despoblada», per això se senten afortunats de penjar el cartell de ‘tot venut’ durant els caps de setmana d’estiu. «Ens ve gent de tot el món, fa uns dies van venir visitants d’Islàndia i Corea», diu i afirma que marxen «amb ganes de tornar».\nJa fa anys que la fal·lera de curiosos està calmada i ara la gent que visita el poble busca únicament gaudir del naturisme. «És una filosofia de vida», afirma l’administrador del poble, «es tracta de viure la vida en harmonia amb la natura en tots els aspectes, no només anar sense roba, sinó beneficiar-se de tot allò que ens dóna la natura per alimentar-nos o curar-nos», explica.\nLa resta de l’any el turisme a El Fonoll baixa\nEncara que els caps de setmana d’estiu, el poble concentri molts visitants, la resta de l’any la cosa canvia. «Molta gent busca un bon preu i es nota que l’economia de la gent no s’ha recuperat», afirma Emili Vives. Això fa que durant l’any el turisme afluixi de forma considerable, tot i que «tenim lloguers molt baixos amb aigua i llum incloses», reivindica.\nEn pocs mesos, a l’octubre farà 20 anys de la creació d’El Fonoll com a poble naturista. Com a balanç d’aquestes dues dècades «creiem que anem cap amunt, malgrat no tenir cap servei municipal, ja que depenem de Passanant». De moment no s’ha pensat cap celebració concreta, però «farem alguna cosa per commemorar aquestes dues dècades». Per concloure, Emili Vives anima a tothom a provar la vida naturista «és salut i és sortir fora de la vida de consum que ens volen vendre».\nL'administrador d'El Fonoll ha adquirit un altre poble\nFa poc, Emili Vives, ha adquirit un altre nucli deshabitat. En aquest cas es tracta de Conill, un poblet a 5 quilòmetres de Tàrrega, per convertir-lo en un indret de creació artística on convisquin artesans, artistes i gent creativa.\nEl projecte preveu que aquest sigui «un espai de salut i llibertat destinat a la creació artística», diu. El concepte naturista no és una imposició en aquest lloc, però si els seus habitants «volen anar sense roba, que hi vagin». De moment s’està treballant endreçant el terreny, sense pressa, però «amb molta il·lusió». No té una data concreta per estar habitable i s’està treballant a poc a poc per fer-ho realitat.\nUn poble de Tarragona canvia els noms dels carrers pels dels polítics presos\nATENCIÓ: Incendi al restaurant d'un càmping de les Muntanyes de Prades\nPassanant i Belltall turisme


13 novembre 2018 Associació Amics del Museu\n2 novembre 2018 Joventut Catòlica - La Peni\n21 octubre 2018 Club Ciclista Molins\n19 octubre 2018 Joventut Catòlica - La Peni\n14 octubre 2018 Club Ciclista Molins\n12 octubre 2018 cercleartistic.molinsderei.net\nEl dimecres 24 d’octubre a les vuit del vespre s’inaugura l’exposició de Maria Muñoz. Per a més informació visiteu la notícia de l’exposició.\n12 octubre 2018 Joventut Catòlica - La Peni\n9 octubre 2018 Associació Amics del Museu\nSTAR WARS: UNA MITOLOGIA MODERNA\nEn aquesta ocasió el cinema de ciència ficció i la mitologia es donen la mà. Des de temps immemorables, les diferents cultures de la humanitat han creat històries per expressar les seves experiències, ambicions o èxits, per explicar-se com funciona el món i per comprendre el sentit més profund de la vida; aquestes narracions reben […]\n7 octubre 2018 Club Ciclista Molins\n5 octubre 2018 Associació Amics del Museu\nEl motiu principal d’aquesta sortida a la comarca d’Osona és la visita a la Fundació la Fontana que està ubicada al municipi de Pruït – Rupit. Aquesta fundació privada custodia i difon dues col·leccions de d’excepcional valor i interès. 14.000 peces de ceràmica popular des del s. XII al XIX i una recopilació de 2.000 […]\nAssociació Esportiva Manyanet Molins\nASSOCIACIÓ DE PARAGUAIANS / ES DE MOLINS DE REI\nAMPA CEIP La Sínia Molins de Rei


Inici > Més de 20.000 infants i joves participen en les activitats lúdiques i educatives de la Fundació Pere Tarrés\n(Fundació Pere Tarrés ) Amb el lema “L’estiu, vacances per créixer” la Fundació Pere Tarrés ha organitzat activitats molt variades perquè 20.000 infants i joves gaudeixin de l’estiu educativament. Aquest dissabte una vuitantena d'infants del Centre d'Esplai Trencaclosques (centre federat al Moviment de Centres d'Esplai Cristians Catalans de la Fundació Pere Tarrés) va marxar de colònies a la casa de l'Aldric (Romanyà de la Selva) on s'hi estaran una setmana. Aquest dilluns 27 juny han començat la majoria de casals a Barcelona i àrea metropolitana així com a les comarques de Tarragona on la principal novetat serà que els infants podran escollir entre fer un casal tradicional o casals temàtics de robòtica, cuina, multiesportius o culturals.\n- Colònies temàtiques com les Colònies “Cuina & English” , Colònies musicals , Colònies de ball  i colònies de teatre .\n- Colònies temàtiques que es faran amb l’anglès com a llengua vehicular : esports aquàtics , esports d’aventura  i hípica .\n- La tecnologia i les seves aplicacions continuen sent un dels temes que més motiva als adolescents: Colònies de robòtica  i les colònies Game Designer , o de disseny de videojocs.\nDurant l’estiu anterior, es van becar 4.034 infants de famílies amb dificultats socioeconòmiques que van participar en 8.974 activitats de lleure. Una xifra que ha augmentat un 345% en els darrers sis anys. Totes les sol·licituds rebudes l’any passat van poder ser acceptades, atorgant ajuts per un import de 991.646,33€, gràcies al suport de diverses entitats i institucions i també de les aportacions de la campanya de recaptació de fons de la Fundació Pere Tarrés “Ajuda’ls a créixer”: http://www.peretarres.org/ajudals .\nURL d'origen: https://www.catalunyareligio.cat/ca/articles/mes-20000-infants-joves-participen-en-activitats


Rull aposta per aconseguir un govern operatiu alhora que complir "amb el mandat democràtic" i investir Puigdemont\nPublicat el Dilluns, 12 Febrer 2018 15:33\nEl diputat electe de Junts per Catalunya, Josep Rull, ha assegurat que l'acord amb ERC per endegar la legislatura arribarà però que s'han donat "més temps", tal com els ha demanat la formació republicana. Rull ha assegurat que s'aconseguirà complir amb "l'equilibri" que demana la ciutadania: mantenir el mandat democràtic, investir Puigdemont i tenir un govern operatiu alhora que "aixecar l'atrocitat que és el 155".\nACN || El conseller destituït pel govern espanyol ha assegurat que se'n sortiran però ha assenyalat que està costant a causa de "la pressió", "extraordinària i brutal", a la qual els sotmet l'estat espanyol. Rull ha assistit a Tortosa al ple d'investidura de l'alcaldessa Meritxell Roigé.\nRull ha assegurat que l'acord amb ERC avança "lent" però s'ha mostrat optimista en què arribarà i serà "operatiu". Segons el conseller destituït, ERC ha demanat més temps "legítimament" per concretar la proposta de resolució sobre la qual començar la legislatura que "denunciï el 155 i la deriva autoritària de l'Estat, i que liciti que hi ha majoria per investir Carles Puigdemont". "Estem acabant de tancar altres elements però estic convençut que al final farem que l'acord sigui operatiu", ha assegurat Rull.\nAmb la prudència de no marcar cap termini, el diputat de Junts per Catalunya si que s'ha posicionat perquè l'entesa arribi "com abans millor". Rull també ha criticat que la vicepresidenta del govern espanyol, Soraya Sáenz de Santamaría, demani "sacrificar un ciutadà de Catalunya" i li limiti els seus drets polítics. "En un estat de dret això ho fan els tribunals, no els governs. És una vergonya la pressió i la tensió, i que un jutge empresoni idees i no fets és molt gros", ha criticat.\nTags: Tortosa • El Baix Ebre • ERC • PDeCAT • JuntsxCatalunya


IRMA - Instituto Maxilofacial\nL’Irma és de Barcelona i es va sotmetre a un tractament de cirurgia ortognàtica. Tal com ens comenta, “vaig prendre la decisió perquè tenia greus problemes de mandíbula: no podia mastegar, ni fer vida normal”. L’Irma ens va explicar que va arribar a un punt en què ni tan sols podia menjar, i tot l’aliment que ingeria havia de ser líquid perquè se li desencaixava la mandíbula.\nPsicològicament aquella situació l’estava afectant molt i, per això, va decidir investigar sobre les possibilitats d’un tractament. Després de consultar diversos especialistes, li van recomanar que acudís a la consulta del Dr. Hernández Alfaro. “El doctor em va examinar, ho vaig veure tot molt clar i al cap d’un mes vaig tirar endavant”.\nDesprés de l’operació l’Irma està molt contenta: “l’equip i el Dr. Hernández Alfaro em van cuidar molt bé, em trucaven per saber com estava”, i afirma que, sens dubte, “és el millor que he fet a la vida”.


Una compensació d'entre 350 i 1.350 euros a l'agost pels professionals sanitaris La República\nUna compensació d’entre 350 i 1.350 euros a l’agost pels professionals sanitaris\nEl Govern distribuirà un total de 140 MEUR, que inclouen un import màxim de 900 euros per a treballadors de residències\nEls professionals sanitaris rebran una compensació d’entre 350 i 1.350 euros a la nòmina d’agost per la crisi de la covid-19. Es distribuiran segons la categoria professional -medicina, infermeria, resident facultatiu, resident d’infermeria, tècnic sanitari i altres- i el percentatge de presencialitat -menys del 50%; entre el 50 i el 80% i més del 80%-. Rebran la compensació els professionals del sistema sanitari públic (SISCAT, inclou centres públics i concertats). Els treballadores de residències rebran un import màxim de 900 euros. En total són 140 milions d’euros. La consellera de Salut, Alba Vergés, ha agraït la “implicació” i l'”esforç” demostrat per aquests professionals “a tots els nivells” davant una realitat que no coneixien.\nEl Govern planteja una compensació econòmica que s’ha de veure reflectida a la nòmina d’agost dels professionals del sistema sanitari púbic que van treballar de l’1 de març al 31 de maig, de manera presencial o telemàtica. Aquesta compensació no inclou els professionals dels hospitals privats, que van quedar sota les ordres del Servei Català de la Salut (CatSalut) a l’inici de la pandèmia. També rebran una retribució extraordinària els treballadors de les residències.\nEn total són 140 milions d’euros aquest any per a aquestes compensacions extraordinàries. Pel 2021 i el 2022, el Govern vol incloure una partida addicional de 40 MEUR cada any per l'”esforç” que hauran de continuar fent aquests professionals, ha avançat la consellera Vergés en una roda de premsa aquest dimecres.\nPer concretar aquesta compensació, s’han establert unes franges en funció de la categoria dels professionals sanitaris i el grau de treball presencial, que va suposar, per tant, exposició a la covid-19, al virus i a la realitat de la malaltia.\nAixí, segons l’esborrany -està previst que el Govern aprovi la proposta dimarts que ve-, el facultatiu que va treballar en més d’un 80% de forma presencial rebrà una compensació de 1.350 euros, sent la més alta. Els tècnics sanitaris i altres categories que van treballar menys d’un 50% de forma presencial cobraran una retribució extra de 350 euros, sent l’import menor previst.\nEn els casos de professionals que han estat de baixa per covid-19, es comptarà la baixa com a treball efectiu, ha indicat la consellera de Salut.\nPel que fa a les residències, els treballadors rebran un màxim de 900 euros, que variarà en funció de les places públiques del centre i de la categoria professional.\nLa titular de Salut ha destacat que la situació a què s’han afrontat els professionals sanitaris i de les residències “no té precedents” i que han hagut de canviar les formes de treballar i les tasques habituals; allargar les jornades i assumir canvis d’ubicació, en un “nivell alt d’estrés” i amb una “afectació emocional important” per la “incertesa” d’una malaltia que “molts cops és brutal”.\nVergés ha assegurat que aquest reconeixement “recull l’immens agraïment” als professionals que han cuidat de les persones en les setmanes més dures de la pandèmia, si bé són conscients que “no supleix l’impacte viscut”, i també per “encoratjar-los” en l’exigència dels propers mesos, en què els professionals de la salut han de recuperar l’activitat assistencial que no té a veure amb el coronavirus.\nEl Govern vol una “refundació” del sistema sanitari\nLa consellera ha afirmat que si bé aquests reconeixements són “justos”, “no aborden les necessitats estructurals del sistema de salut”. Vergés ha demanat fer un “pas endavant” per a una “refundació” i “revertir l’infrafinançament” del sistema sanitari.\nEl vicepresident del Govern, Pere Aragonès, ha destacat que és “hora de passar dels aplaudiments al reconeixement en forma de recursos” i ha assenyalat que aquesta compensació extraordinària “s’ha d’entendre com un punt de partida” i “un primer pas” d’un “canvi de paradigma en relació als serveis públics”, després que la crisi de la covid-19 hagi evidenciat la “necessitat de reforçar-los”.\nAragonès ha assenyalat que els serveis públics han vist “limitada la seva capacitat d’acció per les polítiques d’austeritat que es van imposar en la crisi del 2008” i ha deixat clar que millorar el sistema sanitari públic és un dels “grans reptes” dels propers mesos i anys a Catalunya. També ha subratllat que, paral·lelament, han de “ser capaços d’exigir a l’Estat” els recursos necessaris per a la sanitat pública davant l'”infrafinançament” de Catalunya.\nPer la seva banda, la portaveu del Govern, Meritxell Budó, ha explicat que els departaments de Polítiques Digitals i Vicepresidència i Economia treballen per enllestir una proposta per gratificar també altres treballadors públics. La consellera de la Presidència ha tornat a reclamar a l’Estat els recursos “necessaris” per afrontar les despeses sobrevingudes pel coronavirus, com ara la flexibilització de l’objectiu de dèficit.\nReconeixement als Mossos\nAragonès ha dit que continuen treballant en el reconeixement econòmic cap als Mossos d’Esquadra pero no n’ha donat més detalls perquè s’està acabant de perfilar, ha dit.\nSobre el contracte amb Ferrovial per al rastreig de la covid-19, Vergés ha tornat a defensar que fa un mes, quan va començar el desconfinament i s’havia d’establir el circuit de seguiment de contactes, no hi havia “una altra alternativa millor que fer una continuïtat del contracte del 061”. La consellera ha assenyalat que estan treballant per si hi ha ara “alternatives factibles”.\nEl Govern no ha confirmat si haurà d’abonar una indemnització a Ferrovial per l’eventual rescissió del contracte. “Dependrà de la forma de resolució que es pugui adoptar i en funció d’aquesta forma, hi haurà unes implicacions o unes altres”, ha resolt Aragonès.\nPreguntada per si preveuen demanar al llarg de la setmana el pas a la fase 3 de Barcelona, de les regions metropolitanes i de Lleida, Vergés ha insistit que el període habitual en una nova fase de la desescalada per estudiar l’evolució de la malaltia són 15 dies, però que no estan tancats a la possibilitat d’avançar aquest canvi.


de ser jo, que tant he cregut en el passat en els sondejos per a saber quin és l’estat de l’opinió pública, qui digués que cada cop sóc més escèptic sobre la utilització d’aquestes funcionalistes tècniques en el nou present telemàtic però, com deia Tardà (prou que el trobaré a faltar), “algú ho havia de dir”. La gent que es dedica a la demoscòpia va de corcoll, estan histèrics intentant esbrinar en què cal modificar els conceptes variància i inferència estadística, com evitar l’evasiva, la presa de pèl o el tall de l’aparell telefònic per part del preguntat, que ja no es creu el tema de l’anonimat de l’entrevista, o com conèixer l’impacte de darrera hora a les xarxes per saber en quina mesura es modifica l’estat d’opinió sigui o no publicada en els mitjans convencionals, cada cop menys llegits o mirats.\nParlo de les empreses que s’ho prenen seriosament a l’intentar revertir el descrèdit que pateixen des de fa una colla d’eleccions i no pas d’aquella minoria de mal anomenats professionals que cuinen les dades en funció de qui fa la comanda endevinatòria a les qual tals qüestions científiques no fan ni fred ni calor. No és d’estranyar que estiguin neguitosos, cap ni un es posa d’acord a fer vaticinis creïbles sobre el que succeirà quan amb fitxes tècniques i procediments similars donen resultats dispars, sovint contradictoris i “forquilles” que semblen coberteries senceres. Tenen l’ai al cos, no solament pel fet que en les darreres conteses electorals l’han espifiada, sinó perquè cada cop es fa més palès l’augment de respostes mentideres en les entrevistes de camp realitzades, en especial, les telefòniques.\nDesprés d’un temps en el qual s’ha fet abús de la Llei de Protecció de Dades al bombardejar a tothom, tenint en compte el que passa ara en política, quan manifestar la preferència pel llaç groc pot tenir conseqüències penals, qualsevol benintencionat diu el que pensa de veres. No es creguin del tot les enquestes. Com a molt indiquen una tendència, no pas un resultat, i el votant ja ha entès que l’acte d’acudir a les urnes és personal, intransferible i igualitari pel fet que en cap més ocasió de la vida, que no sigui el naixement o la mort, val exactament el mateix l’expressió d’un ric que la d’un pobre, la d’un humil o la d’un poderós.


Apartmaji Svetinje Ivanjkovci Eslovènia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Ivanjkovci.\nJeruzalem 8, Ivanjkovci, Ivanjkovci, Eslovènia, 2259 - Veure al mapa\nTant si es tracta d'un viatge de plaer com si és de negocis, Apartmaji Svetinje és una elecció d'allotjament magnífica quan visiten Ivanjkovci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartmaji Svetinje també ofereix moltes instal.lacions per enriquir la seva estada a Ivanjkovci. Habitació familiar són només algunes de les comoditats que fan que Apartmaji Svetinje sigui diferent dels altres hotels de la ciutat.\nL'ambient de Apartmaji Svetinje es reflexa en cada habitació. calefacció, servei de despertador, balcó/terrassa, telèfon, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Apartmaji Svetinje és la vostra destinació si buscau allotjament de qualitat a Ivanjkovci.\nTots els comentaris (21) Parelles (13) Viatgers en solitari (2) Famílies amb infants petits (2) Famílies amb infants grans (1) Grups (3)\nAllotjaments a Ivanjkovci


L’estat d’excepció dels "amics per sempre"\nBarcelona. Dilluns, 24 de juliol de 2017. 05:25\nLa campanya “Freedom for Catalonia” ha tingut la seva repercussió posterior\nEls Jocs Olímpics van ser un èxit, però les detencions d'independentistes i les tortures, provades i que Garzón es va negar a investigar, també impacten en el present\nL’Estat ha posat en marxa un estat d’excepció encobert a Catalunya\nCarl Schmitt, el jurista nazi que es va inventar el concepte d’estat d’excepció, estaria content si pogués veure què està passant a Catalunya en aquests moments. La democràcia liberal ha tingut molts d'adversaris teòrics i pràctics a Espanya. El segle XX en va patir les conseqüències. A l'esquerra hi ha tots els corrents marxistes, anarquistes i populistes que l'han menyspreada per burgesa o per estar a mans de la casta. A la dreta, n’han desconfiat aquells que han considerat que el pluralisme, de la mena que sigui però sobretot el nacional, genera divisions artificials en un cos natural i unit com és el Poble. El Poble espanyol, és clar, segons els nacionalistes que manen a Madrid.